ประกาศกระทรวงมหาดไทยประกาศกระทรวงมหาดไทยเรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษสำหรับคนต่างด้าวสัญชาติเมียนมาลาว และกัมพูชาตามมติคณะรัฐมนตรีเมื่อวันที่ ๒๓ กุมภาพันธ์ พ.ศ. ๒๕๕๙[๑] อาศัยอำนาจตามความในมาตรา๕ แห่งพระราชบัญญัติคนเข้าเมือง พ.ศ. ๒๕๒๒ซึ่งแก้ไขเพิ่มเติมโดยประกาศคณะรักษาความสงบแห่งชาติ ฉบับที่ ๘๗/๒๕๕๗ ลงวันที่ ๑๐กรกฎาคม พุทธศักราช ๒๕๕๗ เรื่องการแก้ไขเพิ่มเติมผู้รักษาการตามกฎหมายที่เกี่ยวข้องกับอำนาจหน้าที่ของเจ้าพนักงานตำรวจและมาตรา ๑๗ แห่งพระราชบัญญัติคนเข้าเมือง พ.ศ. ๒๕๒๒ นายกรัฐมนตรี และรัฐมนตรีว่าการกระทรวงมหาดไทยโดยอนุมัติของคณะรัฐมนตรีเมื่อวันที่ ๒๓ กุมภาพันธ์ พ.ศ. ๒๕๕๙ ออกประกาศไว้ ดังต่อไปนี้ข้อ๑ คนต่างด้าวที่จะได้รับอนุญาตให้เข้ามาอยู่ในราชอาณาจักรเป็นกรณีพิเศษตามประกาศนี้หมายถึง คนต่างด้าวสัญชาติเมียนมา ลาว และกัมพูชารวมถึงผู้ติดตามซึ่งเป็นบุตรของคนต่างด้าวดังกล่าวที่อายุไม่เกินสิบแปดปีที่ผ่านการตรวจสัญชาติ และได้รับหนังสือเดินทางเอกสารใช้แทนหนังสือเดินทางหรือหนังสือรับรองสถานะบุคคล(๑)ที่ครบระยะเวลาการอนุญาตให้อยู่ในราชอาณาจักรตามประกาศกระทรวงมหาดไทย เรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษ หรือ(๒)ที่ระยะเวลาการอนุญาตให้อยู่ในราชอาณาจักรจะสิ้นสุดลงก่อนวันที่ ๓๑ มีนาคม พ.ศ. ๒๕๖๑ หรือไม่สามารถขออนุญาตเพื่ออยู่ในราชอาณาจักรเป็นการชั่วคราวต่อไปได้และ(๓)มีอายุไม่เกินห้าสิบห้าปี นับถึงวันที่ ๒๙ กรกฎาคม พ.ศ. ๒๕๕๙ คนต่างด้าวตามวรรคหนึ่งให้หมายความรวมถึงบุตรของคนต่างด้าวที่เกิดในราชอาณาจักรระหว่างบิดาหรือมารดาได้รับอนุญาตให้อยู่ในราชอาณาจักรข้อ๒ คนต่างด้าวตามข้อ ๑ที่ประสงค์จะอยู่ในราชอาณาจักรต่อไปเพื่อทำงานกับนายจ้าง ให้นายจ้างนำคนต่างด้าวพร้อมหนังสือเดินทางเอกสารใช้แทนหนังสือเดินทางหรือหนังสือรับรองสถานะบุคคลของคนต่างด้าวดังกล่าวไปรายงานตัว ณศูนย์บริการจดทะเบียนแรงงานต่างด้าวแบบเบ็ดเสร็จในท้องที่กรุงเทพมหานครหรือจังหวัดที่เป็นที่ตั้งสถานประกอบการของนายจ้างเพื่อจัดทำทะเบียนประวัติขอรับบัตรประจำตัวคนซึ่งไม่มีสัญชาติไทยขอรับใบอนุญาตทำงาน ตั้งแต่วันที่ ๑ เมษายน พ.ศ. ๒๕๕๙ ถึงวันที่ ๒๙ กรกฎาคม พ.ศ.๒๕๕๙ และได้ชำระค่าธรรมเนียมตามวิธีการที่อธิบดีกรมการจัดหางานกำหนดก่อนแล้วให้อยู่ในราชอาณาจักรเพื่อรอการส่งกลับได้ไม่เกินวันที่ ๓๑ มีนาคม พ.ศ.๒๕๖๑สำหรับคนต่างด้าวตามข้อ๑ (๒)เมื่อได้รับอนุญาตให้อยู่ในราชอาณาจักรเป็นการชั่วคราวเพื่อรอการส่งกลับตามประกาศนี้แล้วให้การตรวจลงตราและระยะเวลาการอนุญาตอยู่ในราชอาณาจักรสิ้นสุดลงในกรณีบุตรที่มีอายุตั้งแต่สิบห้าปีแต่ไม่เกินสิบแปดปี ประสงค์จะทำงานกับนายจ้างให้สามารถทำงานได้ภายใต้บทบัญญัติของกฎหมายบุตรของคนต่างด้าวที่ได้รับอนุญาตตามวรรคหนึ่งต่อมามีอายุเกินสิบแปดปีหากประสงค์จะอยู่ในราชอาณาจักรต่อไป จะต้องทำงานกับนายจ้างโดยให้ดำเนินการขอรับใบอนุญาตทำงาน และแก้ไขทะเบียนประวัติ ภายในสามสิบวันก่อนมีอายุครบสิบแปดปีบริบูรณ์ข้อ๓ มิให้นำมาตรา ๕๔แห่งพระราชบัญญัติคนเข้าเมือง พ.ศ. ๒๕๒๒ มาใช้บังคับแก่คนต่างด้าวตามข้อ ๑ที่ได้รับอนุญาตให้อยู่ในราชอาณาจักรตามข้อ ๒ข้อ๔ การอนุญาตให้คนต่างด้าวอยู่ในราชอาณาจักรได้เป็นการชั่วคราวตามประกาศนี้เป็นอันสิ้นผลในกรณีอย่างใดอย่างหนึ่งดังต่อไปนี้(๑)เป็นโรคต้องห้ามตามที่กระทรวงสาธารณสุขประกาศกำหนดหรือเป็นผู้ที่สุขภาพไม่สมบูรณ์แข็งแรงที่เป็นอุปสรรคต่อการทำงานโดยอยู่ในดุลยพินิจของแพทย์(๒)ต้องโทษตามคำพิพากษาถึงที่สุดให้จำคุก เว้นแต่ความผิดซึ่งได้กระทำโดยประมาทหรือความผิดลหุโทษ(๓)ออกนอกเขตท้องที่กรุงเทพมหานครหรือจังหวัดที่ได้จัดทำทะเบียนประวัติหรือจังหวัดที่ได้รับอนุญาตให้ทำงาน เว้นแต่(ก)ได้รับอนุญาตทำงานรับใช้ในบ้าน ให้เคลื่อนย้ายออกนอกเขตท้องที่จังหวัดที่ได้รับอนุญาตเพื่อติดตามนายจ้างสามีหรือภรรยาของนายจ้างไปทำหน้าที่การงานที่รับผิดชอบ โดยนายจ้าง สามีหรือภรรยาของนายจ้างและลูกจ้างจะต้องเดินทางไปด้วยกันและต้องแสดงบัตรประจำตัวต่อพนักงานเจ้าหน้าที่ทุกครั้งที่มีการขอตรวจสอบ(ข)ได้รับอนุญาตทำงานในกิจการประมงหรือขนถ่ายสินค้าทางน้ำให้เคลื่อนย้ายออกนอกท้องที่จังหวัดที่ได้รับอนุญาตโดยทางเรือเพื่อไปทำงานในท้องที่ทุกแห่งที่มีท่าเรือทำการประมงทะเลหรือในเส้นทางที่เป็นปกติทางการค้าของกิจการขนถ่ายสินค้าได้ทั้งนี้มิให้ออกนอกเขตบริเวณท่าเรือที่ทำการประมงทะเลหรือขนถ่ายสินค้า(ค)เพื่อปฏิบัติตามกฎหมาย ระเบียบ ข้อบังคับ เป็นพยานศาลได้รับหมายเรียกจากพนักงานสอบสวนมีหนังสือเรียกตัวจากหน่วยงานของรัฐในสังกัดกระทรวงแรงงาน หรือเพื่อการรักษาพยาบาลโดยมีหนังสือหรือเอกสารที่ทางราชการออกให้แสดงในแต่ละกรณี(ง)ได้รับอนุญาตให้ทำงานกับนายจ้างใหม่หรือให้เพิ่มท้องที่การทำงานไปยังท้องที่จังหวัดอื่นตามกฎหมายว่าด้วยการทำงานของคนต่างด้าวโดยมีหนังสือหรือเอกสารที่ทางราชการออกให้แสดง(จ) กรณีแรงงานต่างด้าวขอไปทัศนศึกษาหรือสันทนาการในเขตท้องที่จังหวัดอื่น ให้นายจ้างจัดทำหนังสือพร้อมรายชื่อและเลขประจำตัวของคนต่างด้าวตามกฎหมายว่าด้วยการทะเบียนราษฎรที่จะไปทัศนศึกษาหรือสันทนาการแจ้งให้นายทะเบียนอำเภอหรือนายทะเบียนท้องถิ่นทราบก่อนวันเดินทางและเมื่อเดินทางกลับเข้ามาในท้องที่ทั้งนี้ ไม่เกินครั้งละเจ็ดวัน(ฉ)เป็นบุตรซึ่งเดินทางไปพร้อมกับบิดาหรือมารดาตามเงื่อนไขตามข้อ (ก) ถึง ข้อ (จ)(๔) หน่วยงานด้านความมั่นคงหรือการรักษาความสงบเรียบร้อยรายงานว่าคนต่างด้าวดังกล่าวมีพฤติการณ์ที่ขัดต่อความสงบเรียบร้อยหรือศีลธรรมอันดีของประชาชนหรือมีพฤติการณ์น่าเชื่อว่าเป็นภัยต่อสังคมหรือจะก่อเหตุร้ายให้เกิดอันตรายต่อความสงบสุข หรือความปลอดภัยของประชาชน หรือความมั่นคงแห่งราชอาณาจักร(๕)คนต่างด้าวถูกเลิกจ้างไม่ว่าในกรณีใด ๆในกรณีตาม(๕)ให้นายจ้างแจ้งให้นายทะเบียนตามกฎหมายว่าด้วยการทำงานของคนต่างด้าวทราบภายในเจ็ดวันนับแต่วันที่ได้เลิกจ้างคนต่างด้าวที่ถูกนายจ้างเดิมเลิกจ้างตาม(๕) หากประสงค์จะทำงานในราชอาณาจักรต่อไปต้องมีนายจ้างใหม่รับเข้าทำงานโดยให้คนต่างด้าวยื่นคำขอรับใบอนุญาตภายในสิบห้าวันนับแต่วันที่ไม่ได้ทำงานอยู่กับนายจ้างเดิมทั้งนี้ให้คนต่างด้าวยื่นคำขอรับใบอนุญาตภายในระยะเวลาและหลักเกณฑ์ที่อธิบดีกรมการจัดหางานกำหนดตามกฎหมายว่าด้วยการทำงานของคนต่างด้าวการสิ้นผลการอนุญาตให้อยู่ในราชอาณาจักรได้เป็นการชั่วคราวของผู้ติดตามซึ่งเป็นบุตร ให้เป็นไปตามเงื่อนไขที่บังคับใช้กับบิดาหรือมารดาของคนต่างด้าวข้อ๕[๒]คนต่างด้าวที่ต้องออกไปดำเนินการรับหนังสือเดินทางเอกสารใช้แทนหนังสือเดินทาง หรือหนังสือรับรองสถานะบุคคล นอกเขตท้องที่กรุงเทพมหานครหรือจังหวัดที่ตนจัดทำทะเบียนประวัติไว้ให้ดำเนินการดังนี้(๑)กรณีเดินทางไปรับหนังสือเดินทาง เอกสารใช้แทนหนังสือเดินทางหรือหนังสือรับรองสถานะบุคคลของคนต่างด้าว ในราชอาณาจักร ณสถานที่ที่กรมการจัดหางาน กระทรวงแรงงานกำหนดให้กรมการจัดหางานหรือหน่วยงานในสังกัดจัดทำหนังสือรับรองรายชื่อพร้อมเลขประจำตัวของคนต่างด้าวตามกฎหมายว่าด้วยการทะเบียนราษฎรเพื่อใช้เป็นเอกสารประกอบในการออกนอกเขตท้องที่(๒)กรณีการเดินทางไปรับหนังสือเดินทาง เอกสารใช้แทนหนังสือเดินทางหรือหนังสือรับรองสถานะบุคคลของคนต่างด้าว นอกราชอาณาจักรให้กรมการจัดหางานหรือหน่วยงานในสังกัดจัดทำหนังสือรับรองรายชื่อพร้อมเลขประจำตัวของคนต่างด้าวตามกฎหมายว่าด้วยการทะเบียนราษฎรเพื่อใช้เป็นเอกสารในการออกนอกเขตท้องที่จังหวัดและการดำเนินกรรมวิธีการเดินทางออกนอกราชอาณาจักร และกลับเข้ามาในราชอาณาจักรเพื่อดำเนินการเกี่ยวกับการทำงานข้อ๖[๓]มิให้นำบทบัญญัติตามมาตรา ๑๒ (๓)แห่งพระราชบัญญัติคนเข้าเมือง พ.ศ. ๒๕๒๒ มาใช้บังคับกับคนต่างด้าวตามข้อ ๓ที่ถือหนังสือเดินทาง เอกสารใช้แทนหนังสือเดินทาง หรือหนังสือรับรองสถานะบุคคลโดยได้รับการตรวจลงตราประเภทคนอยู่ชั่วคราวที่เข้ามาในราชอาณาจักรเพื่อการทำงานข้อ๗[๔]หนังสือเดินทางเอกสารใช้แทนหนังสือเดินทางหรือหนังสือรับรองสถานะบุคคลของคนต่างด้าวต้องเป็นแบบที่กระทรวงการต่างประเทศให้การรับรองข้อ๘[๕]ให้พนักงานเจ้าหน้าที่ตามกฎหมายว่าด้วยคนเข้าเมืองตรวจลงตราประเภทคนอยู่ชั่วคราวและประทับตราอนุญาตให้คนต่างด้าวซึ่งถือเอกสารตามข้อ ๗ที่ประเทศต้นทางได้ออกให้ใหม่หรือที่เคยได้รับการตรวจลงตราซึ่งยังมีอายุเหลืออยู่ไม่น้อยกว่าหกเดือนเข้ามาและทำงานอยู่ในราชอาณาจักรนับตั้งแต่วันที่อนุญาตจนถึงวันที่ ๓๑ มีนาคม พ.ศ.๒๕๖๑ เมื่อคนต่างด้าวดังกล่าวอยู่ในราชอาณาจักรครบกำหนดระยะเวลาที่อนุญาตแล้วหากประสงค์จะอยู่ในราชอาณาจักรต่อไปอีกเพื่อการทำงานให้ขออนุญาตอยู่ในราชอาณาจักรได้อีกไม่เกินวันที่ ๓๑ มีนาคม พ.ศ. ๒๕๖๓เว้นแต่มีอายุครบห้าสิบห้าปีบริบูรณ์นับถึงวันที่ ๓๑ มีนาคม พ.ศ. ๒๕๖๑ในกรณีเอกสารตามข้อ๗ หมดอายุให้ย้ายรอยตราประทับ ไปยังเอกสารเล่มใหม่เพื่อตรวจลงตราประเภทคนอยู่ชั่วคราวและประทับตราอนุญาตให้อยู่ในราชอาณาจักรโดยมีระยะเวลาตามวรรคหนึ่งสำหรับบุตรที่อายุไม่เกินสิบแปดปีให้ได้รับอนุญาตให้อยู่ในราชอาณาจักรเป็นการชั่วคราวตามระยะเวลาที่บิดาหรือมารดาของคนต่างด้าวได้รับอนุญาตให้อยู่ในราชอาณาจักรทั้งนี้ให้สามารถทำงานได้ภายใต้บทบัญญัติของกฎหมายบุตรของคนต่างด้าวที่ได้รับอนุญาตตามวรรคหนึ่งต่อมามีอายุเกินสิบแปดปีให้ดำเนินการขอรับใบอนุญาตทำงานและแก้ไขทะเบียนประวัติ พร้อมทั้งยกเลิกรอยตราประทับ รหัส O (L-A) และให้ประทับตราอนุญาตประเภทคนอยู่ชั่วคราว รหัส L-A ภายในสามสิบวันก่อนมีอายุครบสิบแปดปีบริบูรณ์ข้อ๙[๖]การได้รับอนุญาตให้อยู่ในราชอาณาจักรของคนต่างด้าวจะสิ้นสุดลงก่อนระยะเวลาที่ได้รับอนุญาตตามข้อ๘ ในกรณี(๑)ได้รับการตรวจลงตราแล้วไม่ขออนุญาตทำงานภายในสิบห้าวัน(๒)ไม่ได้ทำงานอยู่กับนายจ้างเดิม เว้นแต่จะได้รับอนุญาตจากนายทะเบียนตามกฎหมายว่าด้วยการทำงานของคนต่างด้าวให้ทำงานกับนายจ้างใหม่ในลักษณะงานตามมาตรา ๑๒ (๓) แห่งพระราชบัญญัติคนเข้าเมือง พ.ศ. ๒๕๒๒ตามเงื่อนไขที่อธิบดีกรมการจัดหางานกำหนดตามกฎหมายว่าด้วยการทำงานของคนต่างด้าวภายในสิบห้าวันนับแต่วันที่ไม่ได้ทำงานอยู่กับนายจ้างเดิม(๓)เมื่อเดินทางออกไปนอกราชอาณาจักร เว้นแต่มีหนังสือรับรองการจ้างงานต่อไปจากนายจ้างและได้รับอนุญาตจากพนักงานเจ้าหน้าที่ก่อนเดินทางออกนอกราชอาณาจักรและเดินทางกลับเข้ามาในราชอาณาจักรอีกภายในระยะเวลาที่ได้รับอนุญาตให้อยู่ในราชอาณาจักรข้อ๑๐[๗]เมื่อสิ้นสุดการอนุญาตหรือการอนุญาตเป็นอันสิ้นผลตามประกาศนี้ให้คนต่างด้าวดังกล่าวอยู่ในราชอาณาจักรได้อีกสิบห้าวันเพื่อเตรียมการเดินทางออกนอกราชอาณาจักรทั้งนี้ตั้งแต่วันที่ ๑ เมษายน พ.ศ. ๒๕๕๙ เป็นต้นไปประกาศ ณ วันที่ ๒๙เมษายน พ.ศ. ๒๕๕๙พลเอก ประยุทธ์ จันทร์โอชานายกรัฐมนตรีพลเอก อนุพงษ์ เผ่าจินดารัฐมนตรีว่าการกระทรวงมหาดไทยประกาศกระทรวงมหาดไทย เรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษ สำหรับคนต่างด้าวสัญชาติเมียนมาลาว และกัมพูชา ตามมติคณะรัฐมนตรี เมื่อวันที่ ๒๓ กุมภาพันธ์ พ.ศ. ๒๕๕๙ (ฉบับที่๒)[๘]ปริยานุช/จัดทำ๒๖ กุมภาพันธ์๒๕๖๐ปุณิกา/ตรวจ๒๖ กุมภาพันธ์๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๑๑๖ ง/หน้า ๓/๑๘ พฤษภาคม ๒๕๕๙[๒] ข้อ ๕เพิ่มโดยประกาศกระทรวงมหาดไทย เรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษสำหรับคนต่างด้าวสัญชาติเมียนมา ลาว และกัมพูชา ตามมติคณะรัฐมนตรี เมื่อวันที่ ๒๓กุมภาพันธ์ พ.ศ. ๒๕๕๙ (ฉบับที่ ๒)[๓] ข้อ ๖เพิ่มโดยประกาศกระทรวงมหาดไทย เรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษสำหรับคนต่างด้าวสัญชาติเมียนมา ลาว และกัมพูชา ตามมติคณะรัฐมนตรี เมื่อวันที่ ๒๓กุมภาพันธ์ พ.ศ. ๒๕๕๙ (ฉบับที่ ๒)[๔] ข้อ ๗เพิ่มโดยประกาศกระทรวงมหาดไทย เรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษสำหรับคนต่างด้าวสัญชาติเมียนมา ลาว และกัมพูชา ตามมติคณะรัฐมนตรี เมื่อวันที่ ๒๓กุมภาพันธ์ พ.ศ. ๒๕๕๙ (ฉบับที่ ๒)[๕] ข้อ ๘เพิ่มโดยประกาศกระทรวงมหาดไทย เรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษสำหรับคนต่างด้าวสัญชาติเมียนมา ลาว และกัมพูชา ตามมติคณะรัฐมนตรี เมื่อวันที่ ๒๓กุมภาพันธ์ พ.ศ. ๒๕๕๙ (ฉบับที่ ๒)[๖] ข้อ ๙เพิ่มโดยประกาศกระทรวงมหาดไทย เรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษสำหรับคนต่างด้าวสัญชาติเมียนมา ลาว และกัมพูชา ตามมติคณะรัฐมนตรี เมื่อวันที่ ๒๓กุมภาพันธ์ พ.ศ. ๒๕๕๙ (ฉบับที่ ๒)[๗] ข้อ ๑๐เพิ่มโดยประกาศกระทรวงมหาดไทย เรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษสำหรับคนต่างด้าวสัญชาติเมียนมา ลาว และกัมพูชา ตามมติคณะรัฐมนตรี เมื่อวันที่ ๒๓กุมภาพันธ์ พ.ศ. ๒๕๕๙ (ฉบับที่ ๒)[๘] ราชกิจจานุเบกษาเล่ม ๑๓๔/ตอนพิเศษ ๓๔ ง/หน้า ๔/๑ กุมภาพันธ์ ๒๕๖๐